ការថែរក្សាបរិស្ថានធម្មជាតិ

​​​​​​​​​​​​ផែនដី​មានភាព​ស្រស់ស្អាត​ទៅបាន​អាស្រ័យ​មាន​ខ្យល់អាកាស​បរិសុទ្ធ ទឹកមិនកខ្វក់ សំបូទៅដោយព្រៃឈើសត្វព្រៃ​
​និងបក្សាបក្សីស្រែកយំយ៉ាងខ្ញៀវខ្ញាររំពងអើងកងទាំងអស់នេះ​។
ហើយដែលជាសប្បត្តិបរិស្ថានធម្មជាតិ​ដែលយើងត្រូវរួមគ្នាថែរក្សា​ដើម្បីសម្រស់នៃពិភពលោកទាំងមូល។ប៉ុន្តែ​បើយើង​មិនបានគិតដល់​បញ្ហាមួយ​ចំនួនដែល​ធ្វើអោយប៉ះពាល់​ដល់បរិស្ថាន​ទេនោះ​យើងនឹង​បាត់បង់​នូវអំណោយធម្មជាតិ​យ៉ាងស្រស់បំព្រងនេះ​​ជាមិនខាន។ ហើយដើម្បីរក្សានូវភាពស្រស់ស្អាតពិភពលោកទាំងនោះយើងត្រូវជៀសវាង​នូវគោលការខាងក្រោមនេះអោយខានតែបាន៖

​​​​​កង្វក់ដី
ការបោះសំរាមចោលពាសវាលពាសកាល ការដុតព្រៃឈើបណ្ដាលអោយដីអស់ជីវជាតិ ការប្រើប្រាស់ជីគីមី ច្រើនជាងជីធម្មជាតិទៅលើដំណាំស្រូវ និងដំណាំផ្សេងៗទៀតម្យ៉ាងទៀត
ការធ្វើអោយដំណាំសំបូរជាតិគីមីដែលធ្វើអោយប៉ះពាលដល់សុខភាព៕​ មិនត្រឹមតែប៉ុណ្ណោះការប្រើប្រាស់ជីគីមី ច្រើនហួសកំណត់វាបណ្ដាលអោយដី បាត់បង់នូវជីជាតិ​ ហើយធ្វើផលដំណាំ
អ្វីក៏ពុំសូវទទួលបានផល។ ចំនែកឯការទទួលទានវិញធ្វើអោយប៉ះពាលដល់សុខភាពដោយសារតែយើងប្រើប្រាស់ជីគីមី វានិងផ្ដល់ផលប៉ះពាល។

កង្វក់ទឹក
ការបង្ហូរកាកសំនល់ពីរោងចក្រទៅ​ ក្នុងបឹង ទន្លេ សមុទ្រ​ -ល- ។​*គ្មានប្រព័ន្ធលូទឹកស្អុយគ្រប់គ្រាន់
ការចោលសំរាម និង​កាកសំណល់ផ្សេងៗ ទៅក្នុង​ទឹក
ការបង្គន់ក្បែរ​ អណ្ដូងទឹក ឬក្បែរប្រព័ន្ធទឹកស្អាត ។ ពីព្រោះទឹកមានសារសំខាន់សំរាប់ទ្រទ្រងជីវិត តែបើទឹកកង្វក់នោះបណ្ដាលអោយមានជំងឺជាច្រើនប្រភេទឆ្លងតាមរយៈទឹកកង្វក់នេះ៕
កង្វក់អាកាស
ខ្យល់អាកាសគឺមានសារៈសំខាន់បំផុតសំរាប់ខ្យល់ដង្ហើម របស់សត្វលោកហើយបើខ្យល់អាកាសសំបូរជាតិពុលច្រើន វាអាចធ្វើអោយស្រទាប់អូសូន្យធ្លុះធ្លាយ កំដៅផែនដីនឹងកើតឡើង
បណ្ដាលអោយសុខភាពមនុស្សយើងឌ្រុទទ្រោម ងាយនិងឆ្លងជំងឺដូចនេះយើងទាំងអស់គ្នាគួរជៀសវាងដូចជា៖
ការបង្កើតរោងចក្រដែលសំបូរទៅដោយផ្សែងពុលចេញពីបំពងបង្ហុយផ្សែង។ការប្រើប្រាស់គ្រឿងម៉ាស៊ីនដែលដុតដោយប្រេងឥន្ទៈផ្សេងៗ បើយល់ល្អគួរកាត់បន្ថយនូវការប្រើប្រាស់យាន្តយន្ដ
ផ្ទាល់ខ្លួនដែលដុតប្រេងឥន្ទៈ ដែលមានសារធាតុឧស្ម័នពុលច្រើនពេកសូមជួយថែរក្សាបរិស្ថានធម្មជាតិរបស់យើងផង។